નવી દિલ્હીઃ પાકિસ્તાની સેના અને આઈએસઆઈએ અંડરવર્લ્ડ ડોન અને ભારતના મોસ્ટ વોન્ટેડ આતંકવાદી દાઉદ ઈબ્રાહિમને કરાંચીમાંથી દેશના ઉત્તરીય વિસ્તાર મુરીમાં ખસેડી દીધો હોવાના અહેવાલ મળ્યા છે. પાકિસ્તાન દ્વારા દાઉદને સતત શરણ આપવામાં આવી રહી છે. પ્રાપ્ત અહેવાલ મુજબ દાઉદની પત્નિ અને નાની પુત્રી પણ માફીયા ડોનની સાથે હોવાનું જાણવા મળ્યું છે. દાઉદનો નાનો ભાઈ અનિશ અને તેમના પરિવારના સભ્યો પણ ૧૯૯૩ના મુંબઈ સીરિયલ બોંબ બ્લાસ્ટના માસ્ટરમાઈન્ડ સાથે શિફ્ટ થયા છે. આઈએસઆઈ મુરીમાં સુરક્ષિત આવાસ ધરાવે છે.